钦定古今图书集成/明伦汇编/闺媛典/第097卷 > 皇清三 > 侯懋工妻贾氏
## 钦定古今图书集成/明伦汇编/闺媛典/第097卷 > 皇清三 > 侯懋工妻贾氏

按《介休县志》：贾氏，适侯懋工。八阅月，工远贾于外。越四年归。甫八日，闻兄客云中，病笃，急往视，兄痊而工殁。榇将至，氏白姑姒往母家诀曰：“儿病恐不胜姑姒，相遇甚善，无相疑也。” 归成服，饮毒，家人力救之，曰：“无庸，吾不愿生往就夫同游，足吾愿矣。” 遂死。有司旌表。